שלמה אלפאסי

הרב שלמה אלפאסי (סביב ה'תפ"א, 1721 - ט"ו בתמוז ה'תקס"א, 1801) היה דיין ופוסק הלכה בתוניסיה במאה השמונה עשרה, וכיהן כרבה הראשי של תוניסיה.

 היסטוריה 
נולד כבן בכור לאביו רבי מסעוד רפאל אלפאסי (רבה של תוניס), בשנת התפ"א-1721 לערך. למד רוב תורתו מאביו. התמנה לדיין בשנת התקי"א-1751,על פי ההקדמה לספר משחא דרבותא  אך בפועל ייתכן שכיהן כדיין רשמי רק משנת תקמ"א.ראו מלכי תרשיש, ערך רבי שלמה אלפאסי. שימש כדיין בבית דינו של רבי יוסף הכהן יצחקי, ומאוחר יותר כמשנה לאב בית הדין - רבי נתן בורג'יל (הראשון). לאחר עלייתו של רבי נתן לארץ ישראל בסביבות שנת תקמ"ח-תקנ"ב 1787-1791, התמנה הרב אלפאסי לאב בית הדין ורבה הראשי של יהדות תוניסיה, בתפקיד כיהן עד פטירתו התקס"א-1801. התכתב בהלכה עם השד"ר הרב שמואל עובדיה הדס.ראו: כרוב ממשח, חידושי הרמב"ם הל' שמיטה ויובל ד, כה.

בימי חייו סבל מצרות שונות ובהם פטירת ילדיו. כמוכן, בשנת התקי"ו-1756 בעקבות מלחמה שהתחוללה בתוניס הבירה, נשרפו כתביו, ונשלל רכושו. על ריבוי יסוריו כתב רבי עוזיאל אלחייך:. במקום אחר מדמה הרב אלחייך את ייסוריו ליסורי המשיח.ספר מערתא דדייני דף נט ע"א

הרב שלמה נהג בעצמו בכמה דברים כדעת המקובלים.

בימי חייו איבד את בנו ובתו, ולא השאיר אחריו צאצאים, נשא שלוש נשים בימי חייו.ספר מלכי תרשיש ערך משפחת אלפאסי עמ' צא

 חיבוריו 
 משחא דרבותא - חיבור המכיל שאלות ותשובות, דרשות וחידושים. נדפס לראשונה בליוורנו בשנת תקס"ה (1805) בידי אחייניו. הספר נכתב יחד עם אביו ואחיו, בשם הספר רמוזים שמות המחברים בראשי תיבות: מסעוד, שלמה, חיים אלפאסי.
 כרוב ממשח - חידושים על הש"ס ועל הרמב"ם, נכתב יחד עם אחיו רבי חיים.
 שאלות ותשובות - ידוע על 150 תשובות בהלכה ששלח לעיר גאבס, ואבדו.ו: גנזי שלום סימן ט.א
 ספר דרושים - נכתב יחד עם אביו ואחיו, ואבד.

 הערות שוליים 

קטגוריה:אבות בתי דין
קטגוריה:תוניס: רבנים
קטגוריה:רבנים תוניסאים
קטגוריה:רבנים ראשיים לתוניסיה
קטגוריה:ילידי המאה ה-18